Sea Castle 1 | LekkeSlaap
Sea Castle 1 is 'n ruim selfsorgwoonstel op die boonste verdieping van 'n huis in St. Augustine-weg, Paternoster met 'n skilderagtige uitsig oor Bekbaai, Mosselbank en die eindelose Atlantiese Oseaan. Die hoofstrand is skaars 2 minute se stap van die woonstel af.
Sea Castle 1 bied gerieflike slaapplek aan 2 gaste en hierdie oopplan-solderwoonstel het 'n privaat ingang met toegang tot 'n groot sondek en braai-area. Die eenheid het 'n koninggrootte-bed en 'n oop en suite-badkamer met 'n losstaande bad waarin gaste luilekker kan ontspan.
Die oopplan-kamer het ook 'n sitarea. Die kombuis is toegerus vir selfsorg met 'n oondjie, tweeplaatstofie, yskas-vrieskas, 'n ketel, 'n broodrooster en al die nodige breekware en eetgerei.